open-index/open-wikipedia-markdown huggingface dataset:
Մայա Դանինի

**Մայա Նիկոլաևնա Դանինի** (, ), ռուս խորհրդային գրող, արձակագիր։ ԽՍՀՄ գրողների միության անդամ։

## Կյանք և ստեղծագործություն
Ծնվել է 1927 թվականի հոկտեմբերի 18-ին Ռոստովի մարզի Նովոչերկասկ քաղաքում։ Նա ապրել է Լենինգրադում։ Հայրենական մեծ պատերազմի տարիներին Մայա Նիկոլաևնան սանիտարական դրուժինայի անդամ էր, պաշարված Լենինգրադում ապրել է մինչև 1942 թվականի ապրիլը, այնուհետև տարհանվել է և աշխատել Պերմ քաղաքում։ 1954 թվականին ավարտել է Լենինգրադի մանկավարժական ինստիտուտի ռուսաց լեզվի և գրականության ֆակուլտետը։ Աշխատել է միջնակարգ դպրոցում որպես ռուսաց լեզվի և գրականության ուսուցչուհի։ Այնուհետև Լենինգրադում ավելի քան 20 տարի աշխատել է Լենինգրադի ռադիոկոմիտեի՝ երեխաների համար հեռարձակվող հաղորդումների խմբագրությունում։

Գրական գործունեությամբ զբաղվել է 1966 թվականից։ Մայա Նիկոլաևնան իր առաջին ակնարկներն ու պատմվածքները հրապարակել է «Երիտասարդ Լենինգրադ» ալմանախում. «Անձրև և արև» (1964), «Սադոստրոյ» (1964), «Կենդանի փող» (1965), իսկ նրա առաջին գիրքը՝ «Կենդանի փող», լույս է տեսել 1967 թվականին։ Մայա Նիկոլաևնա Դանինին իր ստեղծագործություններում պատմում է հասարակ կանանց, նրանց սովորական ճակատագրերի մասին։

1973 թվականին լույս է տեսել «Ծննդյան օր» վիպակը, որն առաջին դեմքից պատմում է մանկության մասին։

Նրա բոլոր ստեղծագործությունները ապրած կյանքի մասին անսպառ վեպ են. նախապատերազմական մանկություն, շրջափակման սարսափներ, մեծ ընտանիքի մի քանի սերունդ, քաղաքային կյանքի առօրյա կյանք, հանդիպումներ երկար ճանապարհների վրա։ Տ. Խմելնիցկայան այս մասին գրել է. «Հիշողության անսովոր զգայական ճշմարտացիությունը մեզ ստիպում է հերոսուհու հետ ուղղակիորեն վերապրել կյանքի յուրաքանչյուր րոպեի ֆիզիկական իրողության զգացողությունը»։

«Կենդանի փող։ Վիպակ և պատմվածքներ» (1967), «Լի օրեր և տոներ» (1971), «Կապույտ անտառ» (1973) և այլ պատմվածքների և վիպակների հեղինակ է։

1976 թվականին լույս է տեսել Դանինիի «Երկու Նոր տարի» վիպակը, «Լադոգայի սառույցը» վերջին վիպակը հրապարակվել է հետմահու 1983 թվականին։

Մայա Նիկոլաևնա Դանինին մահացել է 1983 թվականի փետրվարի 22-ին Լենինգրադում, թաղված է Նովո-Վոլկովսկոյե գերեզմանատանը։

## Ծանոթագրություններ

## Արտաքին հղումներ
* Журнал «Звезда»
* РГБ. Данини, Майя Николаевна. Ладожский лед

Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Ռուս արձակագիրներ
Կատեգորիա:Ռուս մանկավարժներ
Կատեգորիա:Ռուսաստանի պետական մանկավարժական համալսարանի շրջանավարտներ
Տաթևիկ Ռևազյան

**Տաթևիկ Հարությունի Ռևազյան** (հունվարի 22, 1988, Երևան, Հայաստան), ՀՀ քաղաքացիական ավիացիայի կոմիտեի ղեկավար (2018-2022)։

## Կենսագրություն
Տաթևիկ Ռևազյանը ծնվել է 1988 թվականին Երևանում։ 1993 թվականին  ընտանիքով տեղափոխվել են Դանիա։ 2007-2010 թվականներին սովորել է Կոպենհագենի բիզնես դպրոցում, բիզնես կառավարման և կազմակերպչական հաղորդակցության մասնագետ է, իսկ 2011-2014 թվականներին ավարտել է մագիստրատուրան։ Այնուհետև 2012-2013 թվականներին սովորել է Ստոկհոլմի տնտեսագիտության դպրոցում, որտեղ ստացել է միջազգային կառավարչի որակավորում։ Ուսումնառության ընթացքում ապրել է Լոնդոնում, Սան Ֆրանցիսկոյում, Հայաստանում, Շվեդիայում, Դանիայում։

Աշխատել է Կոպենհագենի ավիացիայի ոլորտում։ 2013-2016 թվականներին եղել է «Ամսթրիմ» հասարակական կազմակերպության համահիմնադիր և գործադիր տնօրեն։ Նա 2015-2017 թվականներին աշխատել է «Մոմոնդո» ընկերությունում՝ որպես ընկերության ընդհանուր վաճառքի և համագործակցության ղեկավար, ապա 2017-2018 թվականներին «FLYR» գործակալությունում՝ որպես գլոբալ համագործակցության տնօրեն։ Երկու ընկերություններն էլ զբաղվում են ավիացիոն ոլորտի խնդիրներով։ 2018 թվականի հուլիսի 10-ից Տաթևիկ Ռևազյանը նշանակվել է Քաղաքացիական ավիացիայի կոմիտեի նախագահ։ 2022 թվականի հունիսի 13-ին հայտարարել է պաշտոնը լքելու մասին։

## Ծանոթագրություններ

## Արտաքին հղումներ
*«Պաշտոնը զրո է, եթե թիմ չկա». Տաթևիկ Ռևազյան 

Կատեգորիա:1988 ծնունդներ
Կատեգորիա:Երևան քաղաքում ծնվածներ
Կատեգորիա:ՀՀ քաղաքացիական ավիացիայի գլխավոր վարչություն
Կատեգորիա:Հունվարի 22 ծնունդներ
Վառնայի բժշկական համալսարան

**Վառնայի բժշկական համալսարան «Պարասկև Ստոյանով»** (), պետական բարձրագույն ուսումնական հաստատություն Բուլղարիայի Վառնա քաղաքում։

## Պատմություն
մինի|Պրոֆեսոր Պարասկև Ստոյանովի հուշարձանը համալսարանի բակում
Ուսումնական հաստատության ստեղծման մասին որոշումը ընդունվել է 1960 թվականի նոյեմբերի 12-ին Բուլղարիայի Ազգային Հանրապետության ազգային ժողովի կողմից, իսկ 1961 թվականին Վառենի բժշկական ինստիտուտը սկսել է աշխատանքը։

1962 թվականից ինստիտուտը սկսել է «Scripta Scientifica Medica» գիտական ամսագրի հրատարակումը։

1995 թվականին բժշկական ինստիտուտը ստացել է համալսարանի կարգավիճակ։

1997 թվականին համալսարանի կազմում է ընդգրկվել Վառնայում գտնվող բժշկական ուսումնարանը (հիմնադրված 1942 թվականին որպես գթության քույրերի դպրոց)։

2002 թվականին համալսարանին շնորհվել է բժիշկ և հասարակական գործիչ պրոֆեսոր Պարասկև Ստոյանովի անունն, որի առաջկցությամբ Վառնայում բացել է ոսկորների տուբերկուլոզի բուժման Բուլղարիայի առաջին մանկական առողջատունը։

2004 թվականին համալսարանը ընդունվել է Եվրոպայի համալսարանների ասոցիացիայի կազմի մեջ։

## Ժամանակակից վիճակ
Համալսարանն ունի չորս ֆակուլտետ, բժշկական քոլեջ, գրադարան, թանգարան, ինչպես նաև մասնաճյուղեր Վելիկո Տիռնովո, Սլիվեն և Շումեն քաղաքներում։

## Ծանոթագրություններ

## Արտաքին հղումներ
* Official Website of the Medical University of Varna 
* Virtual Walk through the University
* Admission in the Medical University of Varna
* Medical Academic Repository 
* Varna University Press - News and Catalogue
* Scientific Periodicals of the Medical University of Varna
* Online Bookstore of the Publishing Department
* University TV Mu-Vi.Tv
* UMHAT “St. Marina” - Varna

Կատեգորիա:Բուլղարիայի բարձրագույն ուսումնական հաստատություններ
Կատեգորիա:1961 հիմնադրումներ Բուլղարիայում
Կատեգորիա:1961 հիմնադրումներ բարձրագույն ուսումնական հաստատություններ
Կատեգորիա:Բուլղարիայի համալսարաններ
Կատեգորիա:Բժշկական համալսարաններ
Ալեքսանդրյան առևտրային շարքեր

**Ալեքսանդրյան առևտրային շարքեր** (), 19-րդ դարի ճարտարապետական հուշարձան Տագանրոգում։ Կառուցումն իրականացվել է 1840-ականներին, նախագծի հեղինակը իտալացի ճարտարապետ Մ. Ա. Կամպինիոնին է։

Ի սկզբանե այս ճարտարապետական համալիրը բաղկացած էր երկու միանման մեկ հարկանի շենքերից՝ կիսով չափ կլորավուն (Ալեքսանդրովսկայա), այժմ՝ Կարմիր հրապարակ։ Առևտրային շարքերի կենտրոնների ճարտարապետական համալիրը հավասար կիսում է Չեխովի փողոցը։

Գոգավոր ֆասադներն իրենցից ներկայացնում են ընդարձակ ամուր կամարակապեր՝ դորիական սյուներով։ Սյուների միջև ընկած հատվածներում եղել են խանութներ, որոնցից յուրաքանչյուրն ուներ դուռ և երկու պատուհան։ Հետևի դուռը տանում էր դեպի ընդարձակ բակ։ Բարձր ցոկոլային հարկում էին գտնվում խորը նկուղների մուտքերը։ Պատկերասրահի աստիճանների շարունակական շարքը, ինչպես նաև զանգվածային անտաբլեմենտը զարդարում էին շենքը՝ շեշտելով համալիրի ամբողջականությունը։ Ալեքսանդրյան շարքերն ավելի շատ հիշեցնում էին հին տաճար, քան առևտրային շենք։ Ծայրամասում գտնվող աջ առևտրային կետը (Սոբորնայա), այժմ՝ կարմիր նրբանցք, 1874-1876 թվականներին վարձակալել է Անտոն Չեխովի հայրը՝ Պավել Եգորովիչ Չեխովը։ Մեծ գրողի քեռին՝ Իվան Լոբոդան, նույնպես այնտեղ ուներ իր խանութը։ Քանի որ շարքերի մի մասը դատարկ էր, առևտրային գործունեությունը կենտրոնացած էր շարքերի աջ կողմում, մնացած տարածքները վարձակալության էին հանձնվել որպես բնակարան (Չեխովի փողոցի ձախ մաս, թիվ 107-119)։

1911 թվականին կաշվե իրերի խանութի համար երկհարկանի շենքի կառուցման ընթացքում (Չեխովի 98) խախտվեց աջ պատկերասրահի ամբողջականությունը։ 1921 թվականին Պավել Չեխովի նախկին խանութի դիմաց տեղադրվեց քանդակագործ Յան Նավրատի «Աշխատավորների և գյուղացիների միություն» քանդակային կոմպոզիցիան։ 1966 թվականի վերանորոգման աշխատանքների ընթացքում այն հանվեց շենքի տարածքից։

1935 թվականին՝ Անտոն Չեխովի 75-ամյակին, շարքերը վերածվեցին հանրային հրապարակի։ Հայրենական մեծ պատերազմի ժամանակ շենքը վնասվել է ռումբից, շատ բացվածքներ փակվել են աղյուսով։ Չվնմասված տարածքը դեռևս օգտագործվում է։

1960 թվականին՝ Անտոն Չեխովի 100-ամյակի կապակցությամբ Տագանրոգի Կարմիր հրապարակում՝ Ալեքսանդրյան շարքերի դիմաց, տեղադրվել է գրողի արձանը։

Ալեքսանդրյան առևտրային շարքերի վերականգնման աշխատանքներն ավարտվել են 2007 թվականին։

## Պատկերասրահ

Alexander Trade Rows.jpg|Ալեքսանդրյան առևտրային շարքերը 19-րդ դարի վերջում
Таганрог Здание гостиного двора фото 018.jpg
Таганрог Здание гостиного двора фото 01111.jpg
Logo Chekhov150 Trade Rows.jpg|Շարքերի տեսքը 2010 թվականին


## Ծանոթագրություններ

## Գրականություն
* А. Цымбал, «Торговые ряды» // Таганрогская правда 06.02.1992;
* А. Щербина, «Оптимальный вариант» // Таганрогская правда, 28.03.1985;
* В. Решетников, «Торговые ряды» // Таганрогская правда, 25.01.1986.

Կատեգորիա:Ռուսաստանի մշակութային ժառանգության օբյեկտներ
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Կատեգորիա:Ռուսաստանի առևտրի շարքեր ու շինություններ
Կատեգորիա:Ռուսաստանի մշակութային ժառանգություն
Արևմտյան բնակելի զանգված (Դոնի Ռոստով)

300px|մինի|աջից|Խորհրդային շրջանը
**Արևմտյան բնակելի զանգված** (**ԱԲԶ**, ), Ռուսաստանի Դոնի Ռոստով քաղաքի երկու բնակելի զանգվածներից մեկը, գտնվում է քաղաքի արևմտյան մասում։ Արևմտյան բնակելի զանգվածի մաս են կազմում երեք շրջան։

## Պատմություն
20-րդ դարի Հիսունականների վերջին և վաթսունականների սկզբին Ռոստովի արևմտյան ծայրամասի հարավարևելյան մասում հայտնվել են առաջին երկհարկանի շինությունները։ Արդեն այն ժամանակ իրականացվել է առանցքակալների գործարանի շինարարությունը, որը տասներորդն էր ԽՍՀՄ-ի տարածքում։ Ժամանակի ընթացքում բնակելի տների թիվը թաղամասում աճել է։ Բնակելի տներին հաջորդել է խանութի շինարարությունը, որին կոչել են «Նովոսյոլ», առաջին՝ թիվ 92 դպրոցը  (մաթեմատիկական), առաջին «Չերյոմուշկին» առևտրի կենտրոնը, «Օդուվանչիկ» մանկական կոմբինատը։

Երեք տարի անց Արևմտյան բնակելի զանգվածն արբանյակ-քաղաք էր հիշեցնում։ Կարճ ժամանակում այստեղ հայտնվել են երկու արդյունաբերական գոտիներ՝ Արևմտյան և Հյուսիսարևմտյան։ Ոչ պաշտոնապես Արևմտյան բնակելի զանգվածն անվանել է Սովետսկ քաղաք։

## Բնակելի զանգվածի շրջաններ

## Ծանոթագրություններ

Կատեգորիա:Դոնի Ռոստովի շրջաններ
Ռաուֆ Աթաքիշիև

**Ռաուֆ Իսրաֆիլ օղլի Աթաքիշիև** (, ), ադրբեջանցի երգիչ (քնարական տենոր), դաշնակահար, մանկավարժ, Ադրբեջանական ԽՍՀ ժողովրդական արտիստ;

## Կենսագրություն
Ռաուֆ Աթաքիշիևը ծնվել է 1925 թվականի հուլիսի 15-ին Գյոքչայի քաղաքում։ 1943 թվականին ընդունվել է Ադրբեջանի պետական կոնսերվատորիա։ 1946 թվականից սովորել է Մոսկվայի պետական կոնսերվատորիայում ՝Կ. Կ. Իգումնովի դաշնամուրի դասարանում  և Ա. Նեժդանովայի վոկալ դասարանում։ 1952 թվականին, ասպիրանտուրան ավարտելուց հետո, նա վերադարձել է Բաքու։ Նա սկսեց ելույթ ունենալ որպես Օպերայի և բալետի թատրոնի դաշնակահար և երգիչ-մենակատար։ 1953 թվականից սկսեց դասավանդել Ադրբեջանի պետական կոնսերվատորիայում։ 1969 թվականից ղեկավարել է դաշնամուրի բաժինը։

1967 թվականին Աթաքիշիևին շնորհվեց Ադրբեջանական ԽՍՀ ժողովրդական արտիստի կոչում։ 1972 թվականին դարձել է Ադրբեջանի պետական կոնսերվատորիայի պրոֆեսոր։ Ռ.Աթաքիշիևը պարգևատրվել է Հոբելյանական Լենինի շքանշանով, ժողովուրդների բարեկամության շքանշանով, Ադրբեջանի ԽՍՀ Գերագույն խորհրդի նախագահության պատվո վկայագրերով։

Ռաուֆ Աթաքիշիևը մահացել է 1994 թվականի փետրվարի 3-ին։

## Ծանոթագրություններ

Կատեգորիա:Ադրբեջանցի երգիչներ
Կատեգորիա:Ադրբեջանցի դաշնակահարներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Ադրբեջանական ԽՍՀ ժողովրդական արտիստներ
Երեք քույրերը, որոնք հայտնվել էին սարում

**Երեք քույրերը, որոնք հայտնվել էին սարում** (), տիկնիկային մուլտֆիլմ, որն ստեղծվել է «Մարդն ու ժամանակը» ստուդիայում, 2000 թվականին, պատվիրատուն է Sianel Pedwar Cymruը։ Ռեժիսոր Եկատերինա Միխայլովան մուլտֆիլմը ստեղծել է նորվեգական ժողովրդական հեքիաթի մոտիվներով` «Աշխարհի ազգերի հեքիաթներ» նախագծի շրջանակներում։

## Սյուժե
Ժուկով ժամանակով սարերի ստվերում ապրում էր մի աղքատ ընտանիք` հիվանդ այրին ու նրա երեք դուստրերը` Կարին, Մարին և Մայան։ Ընտանիքի հայրը մահացել էր։ Երբ Նորվեգիայում արևը մայր է մտնում, շատ բաներ փոխվում են. տեղաշարժվում են սարերն ու ծառերը, դուրս են գալիս տրոլներն ու սկսում են թափառել։ Այդ պատճառով քույրերը միշտ մայրամուտին տուն էին վերադառնում։ Գիշերը նրանց հավը կորում է։ Առավոտյան ավագ դուստր Կարին գնում է նրան փնտրելու և ընկնում է մի փոսի մեջ, որը ծածկված էր թփով։ Միջնեկն ու կրտսեր քույրերը գնում են Կարիին փնտրելու և նույնպես ընկնում են փոսը։ Պարզվում է, որ այդ փոսը դեպի տրոլի քարանձավ տանող ուղղահայաց ճանապարհ է։ Ավագ քրոջը տրոլն առաջարկում է դառնալ իր սիրելին, սակայն նա հրաժարվում է, և տրոլը նրան քար է դարձնում։ Միջնեկի հետ նույն բանն է պատահում, իսկ կրտսերը ամեն ինչ տեսած ու լսած է լինում։ Նա միանգամից համաձայնվում է և իր համար մի հավ է խնդրում։ Տրոլը հանում է փայլուն փոշին ու լցնում հավի վրա, որից հետո հավը կենդանանում է։ Այդ ժամանակ Մայան տրոլին խոստանում է, որ հյուրասիրություն կպատրաստի և փայտի է ուղարկում։ Տրոլը գնում է, իսկ Մայան փայլուն փոշուց մի քիչ լցնում է քարե արձանների վրա և կենդանացնում է քույրերին։ Հետո նրանց ասում է, որ մտնեն պարկի մեջ։ Այդ պահին ամպրոպի ձայնից վախեցած, ներս է վազում տրոլը։ Մայան նրան համոզում է, որ նա տանի ուտելիքով լի պարկն իր հիվանդ մոր մոտ, և տրոլը տանում է։ Մայային հաջողվում է դուրս գալ քարանձավից, և նա փախչում է տուն։ Տրոլը վազում է նրա հետևից, բայց այդ պահին արևը բարձրանում է, և տրոլը քար է դառնում։

## Ցուցադրում
Կինոյի թանգարանում բացվել է «Տիկնիկներով խաղեր մեծահասակների համար» ցուցահանդեսը։ Դրա հեղինակներն էին ռուսական անիմացիոն ֆիլմերի հայտնի նկարիչներ Նինա Վինոգրադովան և Մարինա Կուրչևսկայան։ Ցուցահանդեսում վերստեղծվել է «Երեք քույրերը, որոնք հայտնվել էին սարում» ֆիլմի հսկայական մակետը։

## Տեսահոլովակ
Մուլտֆիլմը DVD ձևաչափով թողարկվել է «Ճանապարհորդություն դեպի հեքիաթի աշխարհ» մուլտֆիլմների ժողովածուում։

## Ծանոթագրություններ

## Արտաքին հղումներ
* 
* «Три сестры, которые упали в гору» на сайте animos.ru
* 

Կատեգորիա:Ռուսական մուլտֆիլմեր
Կատեգորիա:Տիկնիկային մուլտֆիլմեր
Ռեբե (Սենա և Մարնա)

**Ռեբե** (ֆր. *Rebais*) — համայնք՝ հյուսիսային Ֆրանսիայի կենտրոնական մասում, Սենա և Մարնա (Իլ-դը-Ֆրանս երկրամաս) դեպարտամենտում, որը գտնվում է Փարիզից դեպի հյուսիս։

## Պատմություն
Հայտնի է ինչպես պատմական Ռեբե կաթոլիկ վանական համալիր, կապված 7-րդ դարի վանահայր սուրբ Աժիլի անվան հետ:

## Արտաքին հղումներ
*   	 Inventaire général du patrimoine culturel (documentation préalable)
Սամեր Բիշիլ

**Սամեր Յասմին Բիշիլ** (, ), ամերիկացի դերասանուհի։ Հայտնի է դարձել «Ինչպես ափի մեջ» ֆիլմում կատարած Ջազիրայի դերով։

## Կենսագրություն
Ծնվել է 1988 թվականի հուլիսի 17-ին ԱՄՆ Կալիֆոռնիա նահանգի Փասադենա քաղաքում, ամերիկուհու և հնդիկի ընտանիքում։ Երբ Սամերը երեք տարեկան էր, նրա ընտանիքը նախ տեղափոխվել է Սաուդյան Արաբիա, իսկ հետո Բահրեյն։ 11 տարի անց նրանք վերադարձել են Կալիֆոռնիա։ Սամերն ունի ավագ քույր և եղբայր։

## Կարիերա
Սամերը հեռուստատեսությունում իր առաջնաելույթը կատարել է 2005 թվականին՝ «Մեր կյանքի օրերը» հեռուստասերիալում կատարելով էպիզոդիկ դեր։ 2009 թվականին նա առաջադրվել է «Անկախ հոգի» մրցանակի «Լավագույն կանացի դեր» անվանակարգում «Ինչպես ափի մեջ» ֆիլմում կատարած դերի համար։ 2013 թվականին ստացել է գլխավոր դեր ABC-ի *«[[Հաջողակ յոնթյակը (հեռուստասերիալ)|Հաջողակ յոթնյակը]]»* դրամայում։ 2010 թվականին կատարել է Ազուլայի դերը Նայթ Շյամալանի *[[Տարքերքիների տիրակալը]]* ֆիլմում, ինչպես նաև ծրագրվել էր, որ նա նկարահանվելու է այդ ֆիլմի սիքվելում, բայց այն այդպես էլ չի թողակվել։ 2015 թվականին սկսել է նկարահանվել  «Կախարդները» հեռուստասերիալում։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
*

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Լյուբով Սուրկովա

**Լյուբով Ալեքսանդրովնա Սուրկովա** (, ), լրագրող, փիլիսոփայական գիտությունների թեկնածու, «Դոն-ՏՌ» հեռուստաընկերության «Ռոսիա-1» հեռուստաալիքի հաղորդումների խմբագիր։ Ռուսաստանի Դաշնության մշակույթի վաստակավոր աշխատող, Համառուսաստանյան երաժշտական ընկերության վաստակավոր գործիչ։ ԽՍՀՄ ժուռնալիստների միության (1979) և Ռուսաստանի թատերական գործիչների միության անդամ։

## Կենսագրություն
Լյուբով Ալեքսանդրովնան ծնվել է 1949 թվականի հուլիսի 10-ին Մագադան քաղաքում օդաչուի և ուսուցչուհու ընտանիքում։ 1973 թվականին ավարտել է Ռոստովի պետական համալսարանի բանասական ֆակուլտետի լրագրության բաժինը։

Լյուբով Ալեքսանդրովնան Ազովում շրջանային ռադիոհեռարձակման խմբագիրն էր, 1978 թվականից աշխատում է Ռոստովի հեռուստատեսությունում, պետական «Դոն-ՏՌ» հեռուստառադիոընկերության խմբագիր է։ 1995 թվականից գեղարվեստական-զվարճալի ծրագրերի գլխավոր խմբագիրն է, հեղինակել և վարել է մոտ 2000 հաղորդում, որոնք հեռարձակվել են «Ռոսիա 1», «Ռոսիա 24», «Կուլտուրա» ալիքներով, ինչպես նաև 28 տարի ղեկավարում է Դոնի մշակույթի մասին պատմող «Գավառական սրահ» ծրագիրը։ Երկար տարիներ դասավանդում է Հարավային Դաշնային համալսարանում։

Լյուբով Ալեքսանդրովնա Սուրկովան գավառագիտական հրատարակչական «Սա իմ քաղաքն է», «Քայլում եմ իմ սիրելի քաղաքով 18-րդից մինչև 21-րդ դարը» նախագծերի հեղինակն է, «Մերոնք» նախագծի երեք հրատարակությունների, «Կրքեր ըստ Շոլոխովի», «Իմ հարազատն ու սիրելին» (Մ. Ա. Շոլոխովի մասին), «Աշխարհի ստեղծման սեղմագիր» (Վ. Ա. Զակրուտկինի մասին), «Ատամանի դիմանկարը պատմական տեսարաններում», «Պահման միավոր», «1812 թվականների կազակական վերստերը», «Պրոֆեսորի պարադոքսները Մեոտիդայի ափերից» (ֆիզիկոս Վ. Ի. Տիմոշենկոյի մասին), «Զբոսանքներ Փարիզով» (1993), «Մի անգամ՝ 90 տարի անց» (1995) և այլ վավերագրական ֆիլմերի հեղինակ է։

Լյուբով Ալեքսանդրովնա Սուրկովան ԽՍՀՄ ժուռնալիստների միության և Ռուսաստանի թատերական գործիչների միության անդամ է, Ռուսաստանի Դաշնության մշակույթի վաստակավոր աշխատող, Համառուսաստանյան երաժշտական ընկերության վաստակավոր գործիչ, համամիութենական, համառուսաստանյան և միջազգային հեռուստա- և կինոմրցույթների ու փառատոների դափնեկիր, Դոնի կոմերիտմիության մրցանակի, Բաքվի համամիութենական հեռուստափառատոնի, Ալմա Աթայի հեռուստածրագրերի տարածաշրջանային փառատոնի  դափնեկիր։

Լ. Ա. Սուրկովան ապրում է Դոնի Ռոստով քաղաքում։

## Ծանոթագրություններ

## Արտաքին հղումներ
* [Библиография на РГБ](https://search.rsl.ru/ru/search#q=author%3A(%D1%81%D1%83%D1%80%D0%BA%D0%BE%D0%B2%D0%B0%20%D0%BB%D1%8E%D0%B1%D0%BE%D0%B2%D1%8C%20%D0%B0%D0%BB%D0%B5%D0%BA%D1%81%D0%B0%D0%BD%D0%B4%D1%80%D0%BE%D0%B2%D0%BD%D0%B0))
* Суркова Л. А. Заметки на полях биографии В. А. Закруткина в год его 110-летия
* Журналист «Дон-ТР» Любовь Суркова стала Заслуженным работником культуры России

Կատեգորիա:Ապրող անձինք
Կատեգորիա:Ռոստովի պետական համալսարանի շրջանավարտներ
Կատեգորիա:Ռուս լրագրողներ
Կատեգորիա:Ռուս խմբագիրներ
Կատեգորիա:Ռուս հաղորդավարուհիներ
Տիմոֆեյ Մարգասով

**Տիմոֆեյ Վյաչեսլավովիչ Մարգասով** (, ), ռուս ֆուտբոլիստ, «Սոչի» ակումբի պաշտպան։ Միակ ֆուտբոլիստն է, որ նվաճել է Ռուսաստանի գավաթը երեք տարբեր թիմերի կազմում։

## Կարիերա
Յուրի Կոնոպլյովի անվան ֆուտբոլային ակադեմիայի սան է։ 2012 թվականի ամռանը տեղափոխվել է Կրասնոյարսկի «Ենիսեյ» ակումբ։ 2013 թվականի փետրվարի 4-ին 3,5 տարվա պայմանագիր է կնքել «Ռոստով» ակումբի հետ։ Պրեմիեր Լիգայում նորամուտը կատարել է 2013 թվականի մարտի 15-ին՝ «Վոլգայի» դեմ խաղում։

2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելու Կազանում անցկացվելիք Համաշխարհային Ունիվերսիադային, բայց վերջնական հայտացուցակում այդպես էլ չի ընդգրկվել։

2014/15 մրցաշրջանից առաջ մեկ տարով վարձավճարային հիմունքներով տեղափոխվել է ՖԱԼ «Սիբիր» ակումբ։ 2015 թվականի հունվարին մասնակցել է դիտումների «Կուբան» ակումբում։ 2016 թվականի ամռանը, երբ լրացել է «Ռոստով» ակումբի հետ պայմանագրի ժամկետը, հեռացել է թիմից։ Ըստ զանգվածային լրատվամիջոցների՝ Մարգասովի տրանսֆերով հետաքրքրվել են Պորտուգալիայի «Սպորտինգ» և «Բրագա» և Թուրքիայի «Տրաբզոնսպոր» ակումբները, բայց օգոստոսի 31-ին նա պայմանագիր է կնքել «Կռիլյա Սովետով» ակումբի հետ, որի կազմում անցկացրել է հինգ խաղ առաջնությունում։ 2017 թվականի փետրվարի 4-ին պայմանագիր է կնքել Մսկվայի «Լոկոմոտիվ» ակումբի հետ, որի կազմում մինչև առաջնության ավարտն անցկացրել է երկու խաղ։ 2017/18 մրցաշրջանում անցկացրել է հինգ խաղ երիտասարդական առաջնությունում և 2018 թվականի հունվարի 22-ին մինչև մրցաշրջանի ավարտը վարձավճարով տեղափոխվել է Պրեմիեր լիգայի «Տոսնո» ակումբ, որի հետ դարձել է Ռուսաստանի գավաթի դափնեկիր։

«Տոսնոյի» սնանկացումից հետո կես տարի ակումբի կազմում հանդես չի եկել, և 2019 թվականի փետրվարի 22-ին մինչև մրցաշրջանի ավարտը վարձավճարով տեղափոխվել է ՖԱԼ «Սոչի» ակումբ։ 2019/2020 մրցաշրջանից առաջ ՌՊԼ դուրս եկած ակումբի հետ կնքել է լիարժեք պայմանագիր։

## Ձեռքբերումներ
; «Ռոստով»
*Ռուսաստանի գավաթի դափնեկիր – 2013/14
; «Լոկոմոտիվ» (Մոսկվա)
*Ռուսաստանի գավաթի դափնեկիր – 2016/17
; «Տոսնո»
*Ռուսաստանի գավաթի դափնեկիր – 2017/18

## Ակումբային վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Ռոստով» ակումբի պաշտոնական կայքում 

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Վադիմ Սելին

**Վադիմ Վլադիմիրովիչ Սելին** (, ), ռուս արձակագիր, սցենարիստ, «Դեբյուտ» միջազգային գրական մրցանակի դափնեկիր՝ «Գրականություն դեռահասների համար» անվանակարգում, նախագահական թոշակավոր «Ռուսաստանի տաղանադավոր երիտասարդներ» անվանակարգում։ Հեղինակի ստեղծագործությունները ընդգրկվել են «Լավագույն ստեղծագործությունների ցուցակում»։

## Կենսագրություն
Վադիմ Սելինը ծնվել է 1985 թվականի հոկտեմբերի 23-ին Դոնի Ռոստովում, ՌԽՖՍՀ։ 2007 թվականին ավարտել է Հարավային ֆեդերալ համալսարանի հոգեբանության ֆակուլտետը՝ «իրավաբանական հոգեբանություն» մասնագիտությումբ։ 2002 թվականին «Край городов», «Нашли!», «У Солнечных часов» ալմանախներում հրատարակվել են առաջին պատմվածքները։ 2005 թվականին Ռուսաստանի և Եվրոպայի խոշորագույն «Էքսմո» հրատարակչությունում հրատարակվել է «Ջրասույզ նավերի գիշեր» առաջին գիրքը։

2005 թվական՝
«Ջրասույզ նավերի գիշեր»,
«Զրահ սեփական ձեռքերով»։

2006 թվական՝
«Վայրի վարդիկ»։

2007 թվական՝
«Վեց քառորդ» («Светлые головы» հրատարակչություն),
«Ծովային հեծյալ»,
«Հանդիպումների ցուցակ»,
«Աղջիկ-ամառ»,
«Սիրո մասին լավագույն վեպեր աղջիկների համար» հեղինակային հավաքածու։

2009 թվական՝
«Վեպ սխալմամբ»,
«Փարոս սիրահարների համար»։

2010 թվական՝
«Կատարյալ զույգի գաղտնիք»։ Համաքածու «Սեր համացանցով»։ Սիրո մասին վեպեր մեծ գիրք աղջիկների համար»։

2011 թվական՝
«Երկու սրտերի համաստեղություն»,
«Սեր երկրորդ փորձից»։

2013 թվական՝
Հավաքածու «Սիրո արևի տակ»,
հավաքածու «Սիրո մասին վեպերի ծննդյան մեծ գիրք աղջիկների համար»։

2014 թվական՝ 
«Այնտեղ, որտեղ ապրում է երազանքը»։

2016 թվական՝ 
«Մեծ արջ» հատվածք «Տղամարդիկ երջանկության մասին» հավաքածուում։

2017 թվական՝ 
«Երազանքի եզրին»։

«Խուզարկուներ», «Տեղամասային խուզարկու» սերիալների մի քանի սերիաների սցենարիստ, «Մի հեռացիր», «Վստահության ուժը», «Բժշկուհի» մելոդրամաների գաղափաների հեղինակ։

## Գրական մրցանակներ
2004 թվականին «Нашли!» ալմանախի «Ծննդյան շուրջպարեր» գրական մրցույթում զբաղեցրել է 2-րդ հորիզոնականը։ 2006 թվականին «Ինչպես սովորել սահել սքեյթի վրա» պատմվածքի համար «Գրականություն երեխաների համար» անվանկարգում դարձել է «Դեբյուտ» միջազգային գրական մրցանակի հաղթող։ 2006 թվականին Ռուսաստանի երիտասարդ գրողների 6 ֆորումի արդյունքների համաձայն՝ ստացել է կրթաթոշակ։

Լիպկաններում Ռուսաստանի երիտասարդ գրողների 5-րդ, 6-րդ և 10-րդ ֆորումների մասնակից։ Գրողների համար 3-րդ (անցկացման վայր՝ Յասնայա Պոլյանա) և 7-րդ (անցկացման վայր՝ Մելիխովո) սեմինարների մասնակից, որոնք գրում են մանկական գրականություն։ 2006 թվականին «Գրքի հետ դեպի նոր տարի» ընթերցանության փառատոնի մասնակից (անցկացման վայր՝ Չուվաշիա քաղաք)։ 2007 թվականի «Չեխովյան օրեր» գրքային փառատոնի մասնակից (անցկացման վայր՝ Տագանրոգ)։ 2010 թվականի «Ամառը գրքի հետ» գրքային փառատոնի մասնակից (անցկացման վայր՝ Վոլգոգրադ)։

## Արտաքին հղումներ
* Ростовчанин вышел в финал литературного конкурса среди авторов, пишущих для детей
* Ростовчанин стал победителем литературной премии «Дебют»

Կատեգորիա:Ռուս դրամատուրգներ
Կատեգորիա:Ռուս մանկագիրներ
Կատեգորիա:Ռուս գրողներ
Կատեգորիա:Ռուս սցենարիստներ
Կատեգորիա:21-րդ դարի գրողներ
Կատեգորիա:Ռուս արձակագիրներ
Հարավային դաշնային համալսարան

**Հարավային դաշնային համալսարան, ՀԴՀ** (), դաշնային համալսարան Ռուսաստանում, որը տեղակայված է Ռոստովի մարզի Դոնի Ռոստով և Տագանրոգ քաղաքներում։ Ռուսաստանի գիտակրթական խոշոր կենտրոններից է։

Հարավային դաշնային համալսարանի պատմությունը սկսվում է 1915 թվականից, երբ Ռուս-վարշավական Կայսերական համալսարանի (կառուցվել է 1817 թվականին Ռուսաստանի կայսր Ալեքսանդր I-ը) ֆակուլտետները սկսել էին տեղափոխվել հարավ։ Վարշավայի համալսարանի Դոնի Ռոստով տեղափոխելու նախաձեռնողը Նիկոլայ Պարիսկին է եղել (1858-1923)։ 20-րդ դարի ընթացքում համալսարանը մի քանի անգամ անվանափոխվել է։ «Կրթություն» ազգային ծրագրի շրջանակներում Ռուսաստանի Դաշնության կառավարության 2006 թվականի նոյեմբերի 23-ի որոշմամբ ՀՖՀ-ի կազմում ընդգրկվել են Ռոստովի պետական համալսարանը, Տագանրոգի ռադիոտեխնիկական պետական համալսարանը, Ռոստովի պետական մանկավարժական համալսարանը և Ռոստովի ճարտարապետության և արվեստի պետական ակադեմիան։

## Ընդհանուր տեղեկություն
2016 թվականի դրությամբ՝ համալսարանի կազմի մեջ են ներառվել 5 ակադեմիա, 16 ուսումնական ինստիտուտ, 6 ֆակուլտետ, 6 մասնաճյուղ և 2 ներկայացչություն, ինչպես նաև 19 նորարարական-տեխնոլոգիական և գիտաուսումնական կենտրոն, 3 գիտահետազոտական ինստիտուտ, թանգարան և Կրթության ռուսական ակադեմիայի շրջանային գիտական կենտրոնը։ 2016 թվականի դրությամբ՝ համալսարանում ուսանել են ավելի քան 29 000 ուսանող։

2014 թվականին «Էքսպերտ ՌԱ» գործակալությունը համալսարանին շնորհել է մակարդակային «С» որակակարգը, որը նշանակում է շրջանավարտների նախապատրաստման «*բարձր մակարդակ*»։

2015 թվականի նոյեմբերի 19-ին բացվել է Նեյրոտեխնոլոգիայի ընկալման և ճանաչման լաբորատորիան, որը զբաղվում է պոտենցիալ վտանգավոր նյութերի մեթոդների և արագ հայտնաբերման միջոցների մշակմամբ։ Դա հեռանկարային հետազոտությունների ֆոնդի և Հարավային դաշնային համալսարան միասնական ծրագիրն է։

2016 թվականը ՀՖՀ-ն ԲՐԻԿՍ երկրների լավագույն համալսարանների վարկանիշում զբաղեցրել է 85-րդ տեղը։

## Կազմվածք

## Ծանոթագրություններ

## Գրականություն
* 
* 
* 
* 

## Արտաքին հղումներ
* Сайт ЮФУ

Կատեգորիա:1915 հիմնադրումներ
Կատեգորիա:1915 հիմնադրումներ բարձրագույն ուսումնական հաստատություններ
Կատեգորիա:Դոնի Ռոստով
Կատեգորիա:Ռոստովի մարզ
Կատեգորիա:Ռուսաստանի բարձրագույն ուսումնական հաստատություններ
Կատեգորիա:Ռուսաստանի համալսարաններ
Իգնատ Նազարով

**Իգնատ Իվանովիչ Նազարով** (, ), խորհրդային դրամատուրգ։

## Կենսագրություն
Իգնատ Նազարովը ծնվել է Դոնի Ռոստովում բանվորի ընտանիքում։ Խորհրդային Միության կոմունիստական կուսակցությանն անդամագրվել է 1929 թվականին, նույն թվականից էլ սկսել է տպագրվել։ 1938 թվականին ավարտել է Մոսկվայի կինեմատոգրաֆիայի համամիութենական պետական ինստիտուտին կից կինոակադեմիան։

## Ստեղծագործություն
Մարդասիրությամբ և հայրենասիրությամբ տոգորված ստեղծագործություններում Իգնատ Նազարովը ցույց է տվել խորհրդային ժողովրդի հերոսությունը Ռուսաստանի քաղաքացիական և Հայրենական մեծ պատերազմներում, ինչպես նաև իր ժամանակակից երիտասարդության կյանքը։ Նազարովը սիրել է պատմական սյուժեները, փորձել է պահպանել շարադրանքի վավերականությունը, թեպետ նրան բնորոշ էր նաև բանաստեղծականությունը։

Նազարովը «Պանֆիլովցիները» դրամայի (1963, «Սերգեյ Լազո» ռադիոպիեսի (1971), «Կրակն իր վրա» հերոսական կատակերգության (1962), «Տատյանա» (1936), «Փոքր քույր» (1959) «Սեփական ցանկությամբ» (1976) պիեսների, «Սարսափելի գտածո» (1954), «Մեկ հասկը դեռևս հաց չէ», «Թեյ խմելը փայտ կոտրել չէ» (1943) և «Ուղևորներ» կատակերգությունների, «Մարուսյա» (1962) և «Ժողովուրդն անմահ է» հերոսական դրամաների, ինչպես նաև այլ ստեղծագործությունների հեղինակ է։ Նրա գրչին է պատկանում նաև «Մայր. Դոնում քաղաքացիական պատերազմի տարիները» դրամատիկ նորավեպը։

Իգնատ Իվանովիչ Նազարովի «Սերգեյ Լազո», «Ապստամբություն Վոլգայում», «Զինվորի ծնունդը», «Կրակն իր վրա» պիեսները 1981 թվականին լույս են տեսել մեկ գրքով։

## Ծանոթագրություններ

## Աղբյուրներ
* Краткая литературная энциклопедия (КЛЭ) 
* Игнат Назаров. Пьесы

Կատեգորիա:ԽՄԿԿ անդամներ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Քեյսի Ռոլ

**Քեյսի Ռոլ** (, ), կանադացի դերասանուհի։ Առավել հայտնի է «Սպանություն» հեռուստասերիալում կատարած Սթերլինգ Ֆիթչի, «Հանիբալ» հեռուստասերիալում կատարած Էբիգեյլ Հոբսի և *Սոճիներ* հեռուստասերիալում կատարած Քերի Քեմփբելի դերերով։

## Կենսագրություն
Քեյսի Ռոլը ծնվել է հեռուստառեժիսոր Մայքլ Ռոլի և դրամատուրգ և կատակերգու Ջեն Դերբիշիրի ընտանիքում, վերջինս նաև աշխատում էր զվարճանքի արտադրությունում։ Ռոլը սկսել է ուսումնասիրել դերասանական արվեստ 14 տարեկան հասակում։

## Ֆիլմագրություն
### Կինո

### Հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Մալիկ Բենտալհա

**Մալիկ Բենտալհա** (, ), ֆրանսիացի հումորիստ և ալժիր-մարոկական ծագմամբ դերասան։

## Կենսագրություն
Մալիկ Բենտալհայի ծնողներն արտագաղթյալներ են, հայրն Ալժիրից է, իսկ մայրը՝ Մարոկկոյից։ 2007-2008 թվականներին սովորել է Ֆլորանի դասընթացներում։ Դրանից հետո սկետչներ (մի գործողությամբ կատակերգություն) է արել փարիզյան սրճարան-թատրոններում, օրինակ՝ «Point Virgule»-ում։

2010 թվականին Ջամել Դեբբուզը նկատել է Մալիկին, հրավիրել նրան իր մոտ՝ «Jamel Comedy Club», դրանից հետո Բենտալհան երկու տարի հանդես է եկել նրա մոտ։

2016 թվականին Բենտալհան Ֆրանկ Գաստամբիդի հետ նկարահանվել է «Պատտայա» ֆիլմում, իսկ հետո ևս երկու ֆիլմերում, որոնք թողարկվել են 2018 թվականին՝ «Տաքսի 5» կատակերգական մարտաֆիլմում Ֆրանկ Գաստամբիդի հետ և «Դուդու» կատակերգությունում Քադ Մերադի հետ։

2017 թվականին Մալիկ Բենտալհան, ինչպես նաև այլ ֆրանսիացի հումորիստներ, այդ թվում՝ Թոմեր Սիսլեյը, Միշել Լիբը, Գադ Էլմալեխը, Ժամել Դեբուզը և Արթուրը, կասկածվել են ամերիկացի հումորիստներին կրկնօրինակելու մեջ։

## Ֆիլմագրություն
### Ֆիլմեր
* 2011՝ Եվ հանկարծ բոլորը ինձ չեն հերիքում
* 2012՝ Ֆրանսիացիների արկածները Նյու Յորքում՝ երիտասարդ քաղաքացի Մարիո Կապրան
* 2013՝ Ծնվել է ինչ-որ տեղ՝ Հաքիմ
* 2013՝ Էյաֆյադլայոկդուլ՝ Սեսիլի ընկերը
* 2015՝ Ռոբին Հուդ, ճշմարիտ պատմություն՝ Տուկի եղբայրը
* 2016՝ Պատտայա՝ Կրիմո
* 2016՝ Կով՝ երիտասարդ մարդը հյուրանոցում
* 2018՝ Տաքսի 5՝ Էդդի Մակլուֆ
* 2018՝ Դուդու՝ Սոֆյան

### Հեռուստատեսություն
* 2011՝ Կասկած չհարուցող՝ ոստիկան 1 (հեռուստաֆիլմ)
* 2013՝ Տնային տեսարաններ՝ Պատրիկ (հեռուստասերիալ)
* 2017՝ Saturday Night Live (հեռուստաշոու, հաղորդավար՝ Գադ Էլմալեխ)
* 2018՝ Մեր հողերն անհայտ են (հեռուստաշոու, հաղորդավար՝ Ֆեդերիկ Լոպես)

## Ծանոթագրություններ

## Արտաքին հղումներ
* 

Կատեգորիա:Ֆրանսիացի դերասաններ
Կատեգորիա:21-րդ դարի կինոռեժիսորներ
Կատեգորիա:Ֆրանսիացի կինոռեժիսորներ
Կատեգորիա:Կինոռեժիսորներ այբբենական կարգով
Կատեգորիա:Կատակերգուներ
Կատեգորիա:Ֆրանսիացի սցենարիստներ
Արջուն Գուպտա

**Արջուն Գուպտա** ( ), հնդկական ծագմամբ ամերիկացի դերասան և պրոդյուսեր։

## Կենսագրություն
Արջուն Գուպտան ծնվել է 1987 թվականին ԱՄՆ Ֆլորիդա նահանգի Տամպա քաղաքում, հնդիկ ներգաղթյալների ընտանիքում։ Նյու Յորք տեղափոխվելուց հետո ավարտել է Թիշ արվեստների դպրոցը։

## Կարիերա
Կինոյում իր առաջնաելույթը կատարել է 2008 թվականին։ 2009-2012 թվականներին նկարահանվել է «Քույր Ջեքի» հեռուստասերիալում։ 2014-2015 թվականներին նկարահանվել է «Ինչպես խուսափել սպանության համար պատժից» հեռուստասերիալում։ 2015 թվականին սկսել է նկարահանվել «Կախարդները» հեռուստասերիալում
:

## Անձնական կյանքe
Գուպտան ամերիկյան ֆուտբոլի Տամպա Բեյ Բաքանիրս ակումբի երկրպագու է։ 2018 թվականի ապրիլի 9-ին նա իր ինստագրամյան կայքէջի միջոցով հայտարարել է, որ նշանվել է Վարշա Հարլալկայի հետ։ Նրանք ամուսնացել են 2019 թվականի մարտին։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Հնդիկ դերասաններ
Wish You Well (երգ, Sigala և Բեքի Հիլլ)

**«Wish You Well»**, անգլիացի դիջեյ Sigala-ի և Բեքի Հիլլի երգ, որ թողարկվել է 2019 թվականի մայիսի 24-ին *«Ministry of Soun»*-ի և *«B1 Recordings»*-ի կողմից։ Սինգլը զբաղեցրել է 8-րդ հորիզոնականը *UK Singles Chart*-ում՝ դառնալով *Sigala*-ի 7-րդ երգը, որ մտել է լավագույն տասնյակի մեջ, իսկ Բեքի Հիլլի համար սա 2-րդ մուտքն էր (3-րդ՝ հաշվի առնելով նրա չգրանցված հայտնվումը Ուիլքինսոնի *«Afterglow»*-ում)։

## Աջակցում
Sigala-ն հայտնեց համագործակցության մասին՝ հրապարակելով 15 վայրկյան տևողությամբ աուդիո սոցիալական ցանցերում մայիսի 20-ին։

## Քննադատություն
Քեթ Բեյնը *[[Billboard]]*-ից ասաց, որ այդ ամառային երգը ուժեղ հաուս փոփ մեղեդի է՝ օպերետային սինթեզներով, լարվածությամբ և նախատեսված ակումբների համար։ Նա նաև նշեց, որ երգում օգտագործվում են տարրեր, որոնք սիրված էին տասնամյակի սկզբում՝ ներկայացված ժամանակակից փայլով և զգայունությամբ։

## Կենդանի կատարումներ
*[[Sigala]]*-ն և Հիլլը ելույթ ունեցան *BBC Radio 1*-ի *Big Weekend 2019*-ի համար 2019 թվականի մայիսի 25-ին (երգի թողարկումից մեկ օր հետո)։ *Sigala*-ն և Հիլլը ելույթ ունեցան նաև *Capital FM*-ի *Summertime Ball 2019*-ի համար հունիսի 8-ին *Wembley Stadium*-ում։

## Անձնակազմ
Վերցված է *Tidal*-ից։
* Sigala - գործիքներ, վոկալ, պրոդյուսեր, միքսինգ, ծրագրավորում
* Բեքի Հիլլ - վոկալ
* Jarly - պրոդյուսեր
* Քեվին Գրեյնգեր - ձայնագրություն, միքսինգ
* Դիպեշ Պարմար - ելույթների կարգավորում
* Միլլի ՄակԳրեգոր - լարեր
* Անդրեաս Քրուգեր - վոկալային պրոդյուսեր
* Ռայան Էշլի - վոկալային պրոդյուսեր

## Հիթ-շքերթներ

## Ծանոթագրություններ

Կատեգորիա:2019 սինգլներ
Capsize (երգ)

**«Capsize»**, ամերկյան դուո *Frenship*-ի երգ, որ թողարկվել է 2016 թվականի հունիսի 18-ին։ Այն ձայնագրվել է ամերիկացի երգչուհի Էմիլի Ուորենի հետ։ Մինչև աշխարհի հիթ-շքերթներ հասնելը՝ երգը թողարկվել է *[[Spotify]]*-ի հարթակում։ Թողարկումից հետո այն ունեցավ 400 միլլիոնից ավելի հոսք՝ դառնալով վիրուսային հիթ։

## Հիթ-շքերթներ
### Շաբաթական հիթ-շքերթներ

### Տարեվերջի հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2016 սինգլներ
Վլադիմիր Աբազոպուլո

**Վլադիմիր Աբազոպուլո** (, ), թատրոնի և կինոյի ուկրաինացի դերասան։ Ուկրաինայի ժողովրդական արտիստ (2009)։

## Կենսագրություն
Վլադմիր Աբազոպուլոն ծնվել է 1951 թվականի սեպտեմբերի 2-ին, Չեռնովցիի մարզի Խոտինի շրջանի Զառոժան գյուղում։ Ազգությամբ հույն է։ Պապը` Պանայոտ Աբազոպուլոն, եղել է ազատ նավաստի, 1854 թվականին տեղափոխվել է Օդեսա, որպեսզի ծառայի ծովային նավատորմում։ Օդեսայում ծնվել է Կոնստանտին Աբազոպուլոն, Վլադիմիրի հայրը, որը խորհրդային իշխանությունների` ազգային փոքրամասնությունների հանդեպ անհանդուրժողականության պատճառով ստիպված է եղել թաքցնել իր հունական ծագումը և այդ նույն պատճառով տեղափոխվել է նախ Զապորոժիե, այնուհետև` Բուկովինա։

1977 թվականին Վլադիմիրը ավարտել է Կիևի Իվան Կարպենկո Կարովի անվան թատերական արվեստի պետական ինստիտուտը։ Հենց այդ տարում էլ դարձել է Կիևի Ի. Ֆրանկոյի անվան թատրոնի դերասան։

1977 թվականին նրան շնորհվել է է «Ուկրաինայի ժողովրդական արտիստ» կոչումը։ 2009 թվականի հունվարի 16-ին նրան շնորհվել է «Ուկրաինայի ժողովրդական արտիստ» կոչումը` Ուկրաինական հասարակության զարգացման գործում ունեցած անձնական ներդրման, դեմոկրատական, սոցիալական և իրավական պետության զարգացմանն աջակցելու համար, ինչպես նաև` Ուկրաինայի համաժողովրդական օրվա առթիվ։

Աբազոպուլոն հիվանդացել է քաղցկեղով, կորցրել է ձայնը, որից հետո կոկորդի վիրահատություն է տարել։ Իր արհեստական ձայնով շարունակել է խաղալ թատրոնում, որի պատճառով որոշ դերեր դիտավորյալ փոփոխվել են` դառնալով առանց խոցքերի։ Չայկովսկու անվան Ուկրաինայի ազգային երաժշտական ակադեմիայում դասավանդում է բեմական շարժուձև, վարպետության դասեր է տալիս Կիևի արվեստների մշակույթի համալսարանում։

## Ընտանիք
* Կինը` Տատյանան 
* Որդին` Վլադիմիր Աբազոպուլո

## Թատերական գործեր
Վլադիմիր Աբազոպուլոն մտնում է Իվան Ֆրանկոյի անվան Կիևի թատրոնի թատերախմբի մեջ։

* 1989` «Տևե-տրել» (Գրիգորի Գորին)
* 2003` «Ռևիզոր» (Նիկոլայ Գոգոլ)
* 2005` «Ռոմեո և Ջուլիետ» (Ուիլյամ Շեքսպիր)
* 2007` «Կայդաշևների ընտանիքը» (Իվան Նեչույ-Լևիցկի)
* 2008` «Էդիտ Պիաֆ. Կյանքն ապառիկով» (Յուրի Ռիբիչինսկի և Վիկտորյա Վասալատի)
* 2009` «Նազար Ստոդոլյա» (Տարաս Շևչենկո)
* 2010` «Գրեկ Զորբա» (Նիկոս Կազանձակիս)
* 2010` «Ուռուս-Շայթան» (Իգոր Աֆանասև)
* 2011` «Ֆրեդերիկ կամ  հանցագործությունների բուլվեր» (Էրիկ Էմանուել Շմիտ)
* «Կովկասյան կավճի շրջան» (Բերտոլդ Բրեխտ)

## Ծանոթագրություններ

## Գրականություն
* Гусар Ю. «Богдан Хмельницький» із Зарожан (про Абазопуло) / Юхим Гусар // Буковинське віче. — 2015. — 27 серпня (№ 32). — С. 3, портрет.
* Мазепа М. «Богдан Хмельницький» жив у Вижниці (про Абазопуло) // Марія Мазепа // Вижницькі обрії. — 2016. — 2 вересня (№ 36). — С. 4.

Կատեգորիա:21-րդ դարի դերասաններ
Կատեգորիա:Կինոդերասաններ
Կատեգորիա:Ուկրաինայի վաստակավոր արտիստներ
Կատեգորիա:Ուկրաինացի դերասաններ
Անգոլայի ֆուտբոլի ազգային հավաքական

**Անգոլայի ֆուտբոլի ազգային հավաքականը** ` Սև Այծքաղներ մականունով, ներկայացնում է Անգոլան միջազգային ֆուտբոլում և վերահսկվում է Անգոլայի ֆուտբոլի ֆեդերացիայի կողմից։

2000 թվականի հուլիսին Անգոլան հասավ ՖԻՖԱ-ի իր ամենաբարձր ցուցանիշին վարկանիշային աղյուսակում ՝ 45-րդ տեղը։ Նրանց ամենամեծ նվաճումը որակավորվել 2006 թվականի աշխարհի առաջնությաննն է, քանի որ սա նրանց առաջին և դեռևս միակ մասնակցությունն է Ֆուտբոլի աշխարհի առաջնության եզրափակիչ փուլում։

## Պատմություն
Անգոլան առաջին խաղն անցկացրեց Կոնգոյի դեմ 1976 թվականի փետրվարի 8-ին ՝ պարտվելով 2-3 հաշվով։ 1977 թվականի հունիսի 26-ին Կուբան դարձավ Անգոլայի առաջին ոչ աֆրիկյան հակառակորդը, երկու երկրները հանդիպեցին Անգոլայում,Անգոլան հաղթեց 1-0 հաշվով։ 1986 թվականի Աշխարհի առաջնության  ընտրական փուլում Անգոլան առաջին անգամ հանդես եկավ Աշխարհի առաջնության  որակավորման փուլում : Առաջին տուրում Անգոլան հաղթեց Սենեգալին տուգանայինների խաղարկումների արդյունքում, իսկ երկրորդ տուրում  պարտվեց Ալժիրին 3-2 հաշվով։

Անգոլան Աֆրիկյան ազգերի գավաթի մրցաշարում առաջին անգամ որակվել է 1996 թվականին։ Թիմը հայտնվեց   A խմբում ՝ Հարավային Աֆրիկայի, Եգիպտոսի և Կամերունի հետ:Նրանք առաջին երկու խաղերը պարտվեցին Եգիպտոսին և Հարավային Աֆրիկային, սակայն կարողացան ոչ ոքի խաղալ Կամերունի դեմ։ Նրանք խմբում գրավեցին չորրորդ հորիզոնկանը և  երկրորդ շրջանին չկարողացան մասնակցել։Այնուհետև Անգոլան նորից որակավորվեց 1998-ին, բայց կրկին չկարողացավ հասնել երկրորդ փուլ ՝ 0–0 հաշվով խաղալով Հարավային Աֆրիկայի և 3–3 հաշվով ՝ Նամիբիայի հետ և 5–2 հաշվով զիջելով Կոտ դ'Իվուարի հետ։

Վերջին 3 մրցաշարերը բաց թողնելուց հետո նրանք որակավորվեցին 2006 թվականի Աֆրիկայի ազգերի գավաթի առաջնություն:Նրանք իրենց առաջին հաղթանակը գրանցեցին Տոգոյի հետ խաղում հաղթելով '3-2 հաշվով, երկու անգամ  Ֆլավիոյին գրավեց դարպասը, իսկ մեկ անգամ' Մաուրիտոյին:Նրանք նաև 0-0 հաշվով ոչ ոքի խաղացին Կոնգոյի-ի դեմ և 3-1-ին պարտվեցին Կամերունի հավաքականին։

## Ելույթներ
### ՖԻՖԱ Աշխարհի առաջնություն
 **Չեմպիոն**&nbsp;&nbsp; **Փոխ-չեմպիոն**&nbsp;&nbsp; **Երրորդ հորիզոնական**
} 1934
|-
| 1938
|-
| 1950
|-
| 1954
|-
|  1958
|-
| 1962
|-
|  1966
|-
|  1970
|-
|  1974
|- 
|  1978||rowspan=2 colspan=8 |*Չի մասնակցել*||rowspan=2 colspan=6 |*Չի մասնակցել*
|-
|  1982
|- 
|  1986
| rowspan=5 colspan=8|*Չի մասնակցել*
| 4
| 1
| 1
| 2
| 3
| 4
|- 
|  1990 
| 8
| 2
| 3
| 3
| 8
| 8
|-
|  1994
| 5
| 1
| 2
| 2
| 3
| 4
|-
|  1998
| 8
| 4
| 4
| 0
| 12
| 5
|-
|  2002
| 10
| 5
| 4
|1
| 19
| 10
|-
|  2006
|rowspan=1| Խմբային փուլ
| 23-րդ
| 3
| 0
| 2
| 1
| 1
| 2
| 12
| 7
| 3
| 2
| 15
| 9
|-
|  2010
| rowspan=3 colspan=8|*Չի մասնակցել*
|6
| 3
| 1
| 2
|11
| 8
|-
|  2014
| 6
| 1
|4
| 1
| 7
| 5
|-
| 2018
|2
| 0
|0
|2
| 1
| 4  
|-
|  2022
|colspan=8 rowspan=1|*Կայանալիք*
|-
! ընդհանուր
!
! 1/21
! 3
! 0
! 2
! 1
! 1
! 2
! 61
! 24
! 22
! 15
! 79
! 57
|}

## Ներկա կազմ
*Խաղերը ու գոլերը գրված են 2019 թվականի հուլիսի 2-ի դրությամբ:*

## Ծանոթագրություններ

Կատեգորիա:Անգոլա
Սիրտը չի ներում (ֆիլմ)

**Սիրտը չի ներում** (), Վլադիմիր Դովգան և Իվան Կոբոզև ռեժիսորների գեղարվեստական ֆիլմ։ Ֆիլմի պաշտոնական պրեմիեիրան ԽՍՀՄ-ում տեղի է ունեցել 1961 թվականի հոկտեմբերի 31-ին, որի դիտումների թիվը կազմել է 25 600 000 մարդ։ «Սիրտը չի ներում» ֆիլմը նկարահանվել է Անատոլի Սոֆրոնովի համանուն պիեսի հիման վրա։

## Սյուժե
Շատ տարիներ առաջ, երբ կոլտնտեսությունը գաղթում էր նոր ծովի ափ, Ստեպան Տոպիլինը թողեց իր կին Եկատիրինային և գնաց փող վաստակելու։ Երկար տարիների ընթացքում չկորողանալով ունեցվածք կուտակել, հերոսը վերադառնում է կնոջ մոտ, բայց կոլտնտեսություն չի շարունակում աշխատել, այլ փորձում է կրագի բերել ձկան մասնավոր առևտուրը, որոնք բռնվում էին արգելված վայրերում։

## Դերերում

## Նկարահանման խումբ
* Ռեժիսորներ՝ Վլադիմիր Դովգան, Իվան Կոբոզև
* Սցենարիստներ՝ Անատոլի Սոֆրոնով, Իվան Կոբոզև
* Օպերատոր՝ Թամարա Լոբովա
* Կոմպոզիտոր՝ Յուրի Լևիտին
* Նկարիչ՝ Պյոտր Սլաբինսկի

## Ծանոթագրություններ

## Արտաքին հղումներ
* [Ֆիլմը [КиноПоиск] կայքում]

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:1970-ականների դրամա ֆիլմեր
Կատեգորիա:Խորհրդային ֆիլմեր
Ժելեզնոդորոժնի շրջան (Դոնի Ռոստով)

**Ժելեզնոդորոժնի շրջան** (), վարչատարածքային միավոր, Ռուսաստանի Դոնի Ռոստով քաղաքի 8 շրջաններից մեկը։ Ձևավորվել է 1937 թվականին։ Շրջանի մակերեսը 69 կմ² է։

## Պատմություն
Շրջանը ձևավորած բնակավայրերն առաջացել են ավելի վաղ։ 1747 թվականին Դոն գետի աջ ափին՝ նրա վտակ Տեմերնիկի գետաբերանից ներքև, հիմնադրվել է կազակների Գնիլովսկայա ստանիցան։

Ավելի ուշ՝ 1864 թվականին, երբ բացվել է երկաթուղկին, երկաթուղային արհեստանոցները, աշխատող բնակչությունն սկսել է ինքնակամ կառուցապատել Տեմերնիկ գետի բլրալանջը։ Քաղաքային հողերում այդ եղանակով ձևավորվել է Զատեմերնիցկոե բնակավայրը (այժմ՝ Լենգորոդոկ)։ Հետագայում ստանիցան և բնակավայրը աճել են և դարձել 1937 թվականին ձևավորված շրջանի հիմքը։ Շրջանի անվանումը կապված է երկաթուղու հետ (՝ «երկաթուղային»)։

## Բնակչություն

Շրջանի ամեն երրորդ բնակիչը թոշակառու է։ Աշխատող բնակչությունը կազմում է շրջանի ընդհանուր բնակչության քառասուն տոկոսը։

## Մշակույթ
Շրջանի տարածքում՝ Դոնի աջ ափին, ձգվում է Կումժենսկայա պուրակը, որը քաղաքացիների հանգստի սիրելի վայրերից է։ Այստեղ տեղադրված է Դոնի Ռոստավի ազատագրման համար պայքարած զինվորների հիշատակը հավերժացնող հուշարձան։ Շրջանում է գտնվում Ռուսաստանի ամենամեծ Բուսաբանական այգին, որը նշել է իր 75-ամյակը, իսկ Սոբինոյի անվան այգին նշել է հիսունամյակը։ Շրջանի տարածքում սկսվել է Գլինկայի անվան նոր երաժշտական դպրոցի շենքի շինարարությունը։

Շրջանում է գտնվում մշակույթի հուշաձան Գրեմուչի աղբյուրը։

## Ծանոթագրություններ

## Արտաքին հղումներ
* Железнодорожный район Ростова-на-Дону

Կատեգորիա:Դոնի Ռոստովի շրջաններ
Վելիկո Տիռնովոյի համալսարան

**Վելիկո Տիռնովոյի համալսարան «Սուրբ Կյուրեղ և Մեթոդիոս»** (), բարձրագույն ուսումնական հաստատություն Բուլղարիայում, որտ տեղակայված է Վելիկո Տիռնովո քաղաքում։ Սոֆիայի համալսարանից հետո Բուլղարիայի երկրորդ ամենամեծ համալսարանն է։ Իր մեջ ներառում է 9 ֆակուլտետ։

## Պատմություն
Հիմնադրվել է 1963 թվականին որպես Սուրբ Կյուրեղի և Մեթոդիոսի անվան բարձրագույն մանկավարժական ինստիտուտ։ 340 ուսանողների առաջին հավաքը իրականցվել է չորս մասնագիտություններով՝ բուլղարական բանասիրություն, ռուսական բանասիրություն, պատմության և կերպարվեստ։

1971 թվականի հոկտեմբերի Բուլղարիայի Ազգային Հանրապետության ազգային ժողովի հրամանով Վելիկո Տիռնովոյի բարձրագույն մանկավարժական ինստիտուտը վերափոխվել է համալսարանի։

## Կազմվածք
Համալսարանը կազմված է 9 ֆակուլտետներից՝
* Բանասիրական
* Պատմական
* Իրավաբանական
* Մանկավարժական
* Տնտեսական
* Փիլիսոփայական
* Մաթեմատիկայի և ինֆորմատիկայի
* Ուղղափառ աստվածաբանության
* Արվեստագիտության և նրբագեղ արվետսների։

Համագործակցում է Ենայի (Գերմանիա) Ֆրիդրիխ Շիլերի անվան, Իվան Ֆրանկոյի անվան Լվովի ազգային (Ուկրաինա), Նիտրայի մանկավարժական (Սլովակիա) և Կրայովայի (Ռումինիա) համալսարնների հետ։

Համարվում է միջազգային համալսարանական ասոցիացիաների անդամ՝
* Եվրոպական համալսարանների ասոցիացիա (CRE),
* Միջազգայիին համալսարանական ասոցիացիա (IAU),
* Սևծովյան համալսարանների ցանց (BSUN),
* Արևելաեվրոպական համալսարանների ցանց (AIMOS):

## Հայտնի դասախոսներ և ուսանողներ
* Էմիլ Անդրեև,
* Տոմիսլավ Դոնչև,
* Զդրավկա Եվտիմովա,
* Թերեզա Մարինովա,
* Լյուտվի Մեստան,
* Պլամեն Պավլով,
* Կազիմիր Պոպկոնստանտինով,
* Բորիս Խրիստով։

## Ծանոթագրություններ

## Արտաքին հղումներ
* Վելիկո Տիռնովոյի համալսարանի պաշտոնական կայք 

Կատեգորիա:Բուլղարիայի բարձրագույն ուսումնական հաստատություններ
Կատեգորիա:1963 հիմնադրումներ Բուլղարիայում
Կատեգորիա:1963 հիմնադրումներ բարձրագույն ուսումնական հաստատություններ
Կատեգորիա:Բուլղարիայի համալսարաններ
Սելին Աքսելոս

**Սելին Աքսելոս** (, ), եգիպտացի պոետ, հրապարակախոս և հեղինակ։ Նրա ավագ եղբայրը` Ռենե Տասսոն, նույնպես բանաստեղծ էր, որը մահացել է 22 տարեկանում տուբերկուլյոզից։

Նրա հայրը լիբանանյան ծագման միջին դասի պաշտոնյա էր։ Սելինն ավագն էր չորս դուստրերից և իր ամբողջ կյանքն ապրել է Ալեքսանդրիայում, Եգիպտոսում` միայն կարճ ճանապարհորդություններ կատարելով դեպի ԱՄՆ (մեկ անգամ), Լիբանան (հիմնականում այցելել է իր որդու ընտանիքին) և Ֆրանսիա։

16 տարեկանում Սելինն ամուսնացել է Ջորջ Սալմի (Սալեմ) հետ, որը հարուստ հողատեր էր և Սելինից մեծ էր երկու անգամ։ Նրանք մեկ որդի են ունեցել, Ժոզեֆը։ Ամուսնությունը երջանիկ չի եղել, և ամուսինը հեռացրել է երեխային մորից ու նրան դպրոց է ուղարկել Վիրջինիայում։ Երեխան, ում ասել էին, թե իր մայրը մահացել է, մեծացել է Ամերիկայի մի քանի մանկատներում ու տարբեր դպրոցներ է հաճախել։ Միայն 15 տարի անց Սելինը նորից տեսել է իր երեխային։

Քանի որ Ջորջ Սալմը ԱՄՆ-ի քաղաքացի էր, Եգիպտոսի կառավարությունը նրանից օտարում է իր ողջ կալվածքը։ Ամերիկյան կառավարությունը պաշտպանում է Սալմին` ստանալով երկրի նախագահ Հերբերտ Հուվերի ստորագրությունը։ Գործը, որը հայտնի է դառնում Սալեմի պահանջ անունով, 1931 թվականին ուղարկվում է Վիենայի միջազգային դատարան։ Ամերիկյան կողմը պարտվում է, և Սալմը կորցնում է իր ողջ կարողությունը Եգիպտոսում։

Կյանքի վերջին տասնամյակներում Սելին Աքսելոսը հեռանում է հասարակությունից և դառնում է առավել ինքնամփոփ` խորանալով քրիստոնեական հավատի ուսմունքի մեջ։ «Այս աշխարհի տգեղությունը-, նա գրել է նամակում, գարշելի է դարձել ինձ համար»։ Նա գրել է նաև, որ փնտրում է «հոգևոր համբարձում, իրական երջանկության աղբյուր»։ Շատ տարիներ գրողն անաղմուկ ապրել է Ալեքսանդրիայի աղմկոտ փողոցների շենքերից մեկի իններորդ հարկում, նրա հավատարիմ աղախինը` Սոֆին, նրա համար ամեն օր գնումներ է կատարել և արել տնային գործերը։

## Աշխատանք
Սելին Աքսելոսը գրականության հանդեպ հետաքրքրություն է ցուցաբերել դեռ մանկության տարիներից, երբ լսել է իր ավագ եղբոր` Ռենե Տասսոյի բանաստեղծությունները։ Նրա շփման լեզուն ֆրանսերենն էր, որով խոսում էր Եգիպտոսի հասարակության բարձր խավը Երկրորդ համաշխարհային պատերազմի տարիներին։ Աքսելոսի բանաստեղծությունների  երկու գրքերը տպագրվել են նրա կենդանության օրոք։

## Ծանոթագրություններ

Կատեգորիա:Եգիպտացի հրապարակախոսներ
Կատեգորիա:Եգիպտացի գրողներ
Կատեգորիա:Եգիպտացի բանաստեղծներ
Կատեգորիա:Բանաստեղծներ այբբենական կարգով
Գայլն ու գառը (նկար)

**Գայլն ու գառը**,  առակի պատկերազարդում, Փոլատի լավագույն ստեղծագործություններից է, որն ստեղծված է չոր ասեղի տեխնիկայով։ Գեղարվեստական հարուստ միջոցներով ստեղծված այս գործը   առակների պատկերազարդման գլուխգործոցներից է։

## Նկարագրություն
Առվակի վերևում հայտնված գայլը մեղադրում է առվակից ներքև ջուր խմող գառնուկին, որն իբր պղտորում  է իր ջուրը և այդ պատրվակով ուտում է իր զոհին։

Հարազատ մնալով առակի հիմքում դրած գաղափարին, որ «միշտ հզոր իրավունքն է զորավոր», Փոլատն այլափոխել է կենդանիներին՝ գայլի փոխարեն պատկերելով մի ահազդու ծերունու, որը, թաքնված թփերի հետևում, գաղտագողի հետևում է լողանալու պատրաստվող մանկամարդ աղջկան։
Մինչ ծերուկը չռած աչքերով աղջկան էր  հետևում, աղջիկը  կծկվել էր ափին և ամոթխածորեն շապիկով ծածկում էր իր մերկությունը։
Աղջիկը ներկայացված է անօրինակ գեղեցկությամբ, քնքուշ, փխրուն, կուսական անբիծ մաքրությամբ, անմեղ տեսքով՝ նման հին առասպելներում ներկայացված չքնաղ հավերժահարսերի

## Մտահղացում և գեղարվեստական մարմանավորում
Փոլատը հնարամիտ մտահղացումով կերպարանափոխելով կենդանիներին՝  հարստացրել է առակի բովանդակությունը՝ ընթերցողին համակելով անմոռաց տպավորությամբ։
Փոլատը մնացել է առակի ոգուն հարազատ՝ ստեղծելով կենդանիներին համանշանակ մարդկային կերպարներ և օժտելով նրանց առակի իմաստին համապատասխան հոգեբանական ապրումներով՝ պատշաճ բծախնդրությամբ համազոր դարձնելով նրանց ֆիզիկական նկարագիրը։

## Կերպարներ
Պատկերազարդման մեջ ծերունին ներկայացված է դարանակալ գիշատչի նման, որը պատրաստ է հարձակվելու աղջկա վրա։ Նա ունի կոպիտ արտաքին։
Աղջիկը ներկայացված է գեղեցիկ, համաչափ, նուրբ, ողորկ, դյուրաթեք մարմնով։ Նա ունի մեղմ արտաքին, օգնության կարոտ է և գտնվում է անելանելի վիճակում։
Չոր ասեղի տեխնիկայի մշակման հնարավորությունները հասցված են իրենց  սահմանին հատկապես աղջկա մարմնի մշակումով։ Աննշան քանակությամբ նուրբ գծիկների միջոցով գերազանցորեն է պատկերված նրա մարմինը՝ պահպանելով մարմնի ծավալները,
ստեղծելով հմայիչ կերպար։ Պղնձի մակերեսին թռչկոտող ասեղի հետքերը ճշմարտացիորեն արտահայտում են կանաչապատ առվակի թափանցիկությունը և առաջ բերում բնության կարոտի զգացում
։

## Ծանոթագրություններ

Կատեգորիա:Հայաստանի ազգային պատկերասրահի նկարներ
Կատեգորիա:Տիգրան Փոլատի նկարներ
Յուլիանա Նոյհուբեր

**Յուլիանա Նոյհուբեր** (գերմաներեն՝ Juliana Neuhuber, ), ժամանակակից ավստրիացի կինոռեժիսոր, սցենարիստ, նկարչուհի։ Ապրում է ստեղծագործում է Ավստրիայի մայրաքաղաք Վիեննայում։

Ստեղծագործական իր գործունեությունը Յուլիանան սկսել է ծավալել 1998 թվականից և արդեն հասցրել է իրագործել մի ամբողջ շարք նկարչական ու արտիստական նախագծեր, ինչպես նաև՝ նկարահանել բազմաթիվ կարճամետրաժ կինոնկարներ, որոնցից շատերն արժանացել են թե՛ կինոհանդիսատեսների և թե՛ կինոքննադատների ջերմ ընդունելությանն ու բարձր գնահատականին։

Նրա առաջին գեղարվեստական կինոնկարը *Je Suis Auto* վերնագիրը կրող ֆիլմն է, որ նա նկարահանել է մեկ այլ կինոռեժիսորի՝ Յոհանես Գրենցֆյուրտների հեղինակակցությամբ։ Այդ ֆիլմում գլխավոր հերոսների դերերի մարմնավորմամբ հանդես են եկել ամերիկացի անվանի կինոդերասաններ Չեյզ Մասթերսոնը և Ջեյսոն Սքոթը։

2018 թվականին կայացած ավստրիական կինոյի փառատոնում Յուլիանա Նոյհուբերն արժանացել է *Austrian Indie Adler* պատվավոր մրցանակի։

## Ծանոթագրություններ

## Արտաքին հղումներ
*
* Պաշտոնական կայքէջը

Կատեգորիա:Ավստրիացի կին արվեստագետներ
Կատեգորիա:Ավստրիացի կին գրողներ
Կատեգորիա:Ավստրիացի կինոռեժիսորներ
Կատեգորիա:Ավստրիացի նկարչուհիներ
Կատեգորիա:Ավստրիացի սցենարիստներ
Կատեգորիա:Ֆեմինիստ արվեստագետներ